বিয়ানীবাজার বাংলাদেশের সিলেট জেলার অন্তর্গত একটি উপজেলা। এটি একটি সীমান্তবর্তী উপজেলা।   অবস্থান ও আয়তন  বিয়ানীবাজার উপজেলা সিলেটের দক্ষিণে অবস্থিত।  এই উপজেলার উত্তরে কানাইঘাট উপজেলা, দক্ষিণে মৌলভীবাজার জেলার বড়লেখা উপজেলা, পূর্বে জকিগঞ্জ উপজেলা ও ভারতের আসাম, পশ্চিমে গোলাপগঞ্জ উপজেলা।   নামকরণ  বিয়ানীবাজারের পূর্ব নাম ছিল পঞ্চখন্ড। তৎকালীন সময়ে পঞ্চখন্ড গহীন জঙ্গল ও টিলা বেষ্টিত ভূমি ছিল। সিলেটের প্রথম রায় বাহাদুর হরেকৃষ্ণ রায় চৌধুরীর পুত্র কৃষ্ণ কিশোর পাল চৌধুরী এখানে একটি বাজার প্রতিষ্ঠা করেছিলেন। কিন্তু হিংস্র জীবজন্তুদের ভয়ে লোকজন সকালবেলা (সিলেটি ভাষা: বিয়ানে) বাজার শেষ করে নিজ নিজ আশ্রয়ে ফিরতেন। বিয়ানবেলা এই হাট বসতো তাই এর নাম হলো বিয়ানীবাজার যা কালের আবর্তনে বিয়ানীবাজার নাম ধারণ করে।   ইতিহাস ১৭৬৫ সালে মোঘল অধিকৃত সিলেট ইস্ট ইন্ডিয়া কোম্পানির অন্তর্ভুক্ত হয়। ১৭৮২ সালের ৩ জানুয়ারি সিলেট ঢাকা প্রশাসন স্বতন্ত্র হয়ে পড়ায় সিলেটকে ১০টি রাজস্ব জেলায় বিভক্তির সুপারিশ করা হয়। বিয়ানীবাজার লাতু রাজস্ব জেলার অন্তর্ভুক্ত হয়। ১৮৭৪ সালে ১২ সেপ্টেম্বর সিলেটকে আসামের সাথে সংযুক্ত করা হয়। আসাম ভুক্তির পর ১৮৭৮ সালে করিমগঞ্জ মহকুমা সৃষ্টি করা হলে বিয়ানীবাজার করিমগজ্ঞ মহকুমার অন্তর্ভুক্ত হয়। ১৭৯৩সালের ২২শে মে লর্ড কর্নওয়ালিসের সময় থানা ব্যবস্থা প্রবর্তন করা হলে জলঢুপ(বর্তমানে থানা বাজার নামে পরিচিত) থানা প্রতিষ্ঠিত হয়। ১৯৪৭ সালে ভারত বিভক্ত হলে বিভক্ত ভারতের কোন অংশে সিলেট যোগদান করবে তা নির্ধারণের জন্য গণভোট হয়। ৬ ও ৭ জুলাই দু’দিনের গণভোটে সিলেটবাসী পাকিস্তানের পক্ষে  রায় দেয়। কিন্ত গণরায়কে উপেক্ষা করে রেড ক্লিফের রোয়েদাদ করিমগঞ্জ মহকুমার মুসলিম প্রধান তিনটি থানা (পাথার কান্দি,রাতাবাড়ি,বদরপুর ও করিমগঞ্জের অধিকাংশ অঞ্চল) পাকিস্তানের হাত ছাড়া হয়ে ভারতে থেকে যায়। এদিকে পাকিস্তান সৃষ্টির পূর্বে সিলেট জেলার বিয়ানীবাজার ও মৌলভীবাজার জেলার বড়লেখা থানাকে নিয়ে ’জলঢুপ’ নামে একটি থানা গঠিত হয়। পাকিস্তান প্রতিষ্ঠার পূর্বে ১৯৪০ সালের ২৮ মে সরকারি নোটিফিকেশনএর মাধ্যমে জলঢুপ’ থানাকে ভেঙে বিয়ানীবাজার ও বড়লেখা নামে দু’টি থানা প্রতিষ্ঠা লাভ করে। সেখান থেকেই এই ’ বিয়ানীবাজার’ স্বতন্ত্র থানা হিসাবে পরিচিত হয়।পরে ১৯৮৩ সালের ১ আগস্ট তৎকালীন স্বাস্থ্য ও জনসংখ্যা নিয়ন্ত্রণ মন্ত্রী জেনারেল শামসুল হক আনুষ্ঠানিকভাবে বিয়ানীবাজারকে উপজেলায় উন্নীত করেন।   প্রশাসনিক এলাকা  বিয়ানীবাজার উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বিয়ানীবাজার থানার আওতাধীন।  পৌরসভা:  বিয়ানীবাজার  ইউনিয়নসমূহ:  ১নং আলীনগর  ২নং চরখাই  ৩নং দুবাগ  ৪নং শেওলা  ৫নং কুড়ারবাজার  ৬নং পৌরসভা   ৭নং মাথিউরা  ৮নং তিলপাড়া  ৯নং মোল্লাপুর  ১০নং মুড়িয়া  ১১নং লাউতা  এ উপজেলায় মোট ১৪৪টি মৌজা রয়েছে।   জনসংখ্যার উপাত্ত  জনসংখ্যা -২,৫৩,৩৭০জন (২০১১ এর আদম শুমারী অনুযায়ী) জনসংখ্যার ঘনত্ব - ৮৩৯।    শিক্ষা   কলেজ - সরকারি - ০১ টি, বেসরকারী- ০৪  টি।  মাধ্যমিক বিদ্যালয় - ৩৫টি।  প্রাথমিক বিদ্যালয় - সরকারীঃ ১১৩ টি, বেসরকারীঃ রেজি: ১৮টি ও নন রেজি: ১০টি, স্বল্প ব্যয়ী প্রাথমিক বিদ্যালয়ঃ ৬টি।  মাদ্রাসা - সিনিয়রঃ - ১টি, কওমিঃ -  ১০টি, দাখিলঃ - ৫টি, ইবতেদায়ীঃ - ৩৮টি, ফোরকানিয়াঃ - ৩২৫টি, হাফিজিয়াঃ - ১৩টি।  দর্শনীয় স্থান  বড় কোনো প্রাকৃতিক পর্যটন স্পট না থাকলেও বিয়ানীবাজার প্রাকৃতিক ভাবে অত্যন্ত সুন্দর এবং সবুজ। পুরো উপজেলায় গাছপালা ঘেরা উঁচু উঁচু টিলার মধ্যে বড় বড় দালানসমৃদ্ধ বাড়ি চোখে পড়বে।   খাসা হাজী বাড়ি দিঘি (বারো পালের দিঘী) সুতারকান্দি স্থল বন্দর মালিক মহল বি.জি.বি ক্যাম্প মুড়িয়ার হাওর কাকর ভিলা (কাকরদিয়া, তেরাদল) আংগারজুর বালুচর আরশিনগর (গজারাই)   উল্লেখযোগ্য ব্যক্তি  গোবিন্দ চন্দ্র দেব -উপমহাদেশের বিখ্যাত দার্শনিক খান বাহাদুর ডা: মৌলভী মুরাক্বিব আলী খান-ব্রিটিশ ভারতীয় সরকারের প্রথম শ্রেনীর গেজেটেড ভেটেরিনারি সার্জন।  কমরেড অজয় ভট্টাচার্য   - বিপ্লবী, রাজনীতিবিদ, সাহিত্যিক এবং নানকার কৃষক বিদ্রোহের নেতা নুরুল ইসলাম নাহিদ -রাজনীতিবিদ, সাবেক শিক্ষামন্ত্রী   শাকুর মজিদ - সাহিত্যিক, নাট্যকার, স্থপতি ও ভ্রমণকাহিনী লেখক তৌফিক-ই-ইলাহী চৌধুরী  - বীর বিক্রম, প্রধানমন্ত্রীর উপদেষ্টা  শহীদ মনু মিয়া - ছয় দফা আন্দোলনের প্রথম শহীদ  মাওলানা জিয়া উদ্দিন - দেওবন্দি ইসলামি পণ্ডিত, রাজনীতিবিদ (জ. ১৯৪১) মোহাম্মদ আজিজুর রহমান - বীর উত্তম  মুস্তাফিজ শফি -লেখক ও সাংবাদিক   সেলিম উদ্দিন - জাতীয় সংসদের বিরোধীদলীয় সাবেক হুইপ, সিলেট-৫ (জকিগঞ্জ-কানাইঘাট) আসনের সংসদ সদস্য   চিকিৎসা   বিয়ানীবাজার উপজেলা স্বাস্থ্যকেন্দ্র (পঞ্চাশ সহ্যাবিশিষ্ট)   বিয়ানীবাজার ক্যান্সার এন্ড জেনারেল হাসপাতাল    আয়শা হক হাসপাতাল   আলফা পলি ক্লিনিক    নিউ লাইফ জেনারেল হাসপাতাল   মাতৃছায়া হাসপাতাল   সিটি ডিজিটাল ডায়াগনস্টিক সেন্টার    ইউনিক ডায়াগনস্টিক সেন্টার   প্রাইম ডায়াগনস্টিক    মেডিএইড ডায়াগনস্টিক    এপলো ফিজিওথেরাপি এন্ড রিহ্যাব সেন্টার   তথ্যসূত্র   বহিঃসংযোগ  বাংলাপিডিয়া  অফিসিয়াল ওয়েবসাইট  বিয়ানীবাজার উপজেলা  বিষয়শ্রেণী:বিয়ানীবাজার উপজেলা বিষয়শ্রেণী:সিলেট জেলার উপজেলা